OpenLLM-France/wikimedia huggingface dataset:
# Mulila Deri

Mulila Deri fou un estat tributari protegit a l'agència de Kathiawar, prant de Halar, presidència de Bombai, format per 7 pobles amb dos tributaris separats. La superfície era de 39 km² i la població el 1881 de 2.510 habitants, La capital era Mulila Deri amb 1.430 habitants. Els ingressos s'estimaven en 1.400 lliures de les quals se'n pagaven 127 al govern britànic i 17 al nawab de Junagarh.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Crew Stoneley

Crew Stoneley (Leeds, 9 de maig de 1911 - Dorset, 27 d'agost de 2002) va ser un atleta anglès, especialista en curses de velocitat, que va competir durant la dècada de 1930.
Nascut a Leeds, estudià a Blundell's School, i el 1931 s'incorporà a la British Army, d'on es retirà el 194 com a brigadier.
El 1932 va prendre part en els Jocs Olímpics de Los Angeles, on va disputar dues proves del programa d'atletisme. Guanyà la medalla de plata en els 4x400 metres relleus, formant equip amb Thomas Hampson, David Burghley i Godfrey Rampling, mentre en els 400 metres quedà eliminat en semifinals.
En el seu palmarès també destaquen dues medalles als Jocs de l'Imperi Britànic de 1934, una d'or en els 4x440 iardes i una de bronze en les 440 iardes.

## Millors marques

* 440 iardes. 48.7" (1934)

## Referències

* 1 2 3 4 «Crew Stoneley Olympic Results». sports-reference.com. Arxivat de l'original el 18 d'abril 2020. [Consulta: 20 maig 2019].
# Casa Cirera (Sabadell)

La Casa Cirera és un habitatge a la ciutat de Sabadell (Vallès Occidental) protegit com a bé cultural d'interès local. Antic habitatge unifamiliar que restà un temps en desús. Posteriorment es va restaurar i condicionar per tal de llogar-lo per oficines i comerços. El projecte inicial de l'habitatge fou dut a terme pel mestre d'obres Joan Caballé.

## Arquitectura

Antic casal distribuït en quatre plantes: planta baixa, dos pisos i golfes. La façana segueix una distribució simètrica predominant, en la seva ornamentació, la sobrietat i amb una composició estètica paral·lela a la utilitzada pels mestres d'obra. Actualment, la façana principal és la que es troba a la Rambla, però la façana lateral estava tractada com la principal, avui dia no es pot apreciar, doncs l'edifici està adossat a un altre destinat a oficines i locals comercials. Cal destacar que aquest darrer utilitza un tipus de material i estructura (vidres i ferro) que fan pensar en la intenció de respectar el màxim possible la façana de la Casa Cirera.
La façana tradueix el nivell dels pisos mitjançant cornises amb motllures. L'estuc és utilitzat en l'ornamentació, donant aquest un efecte òptic de verticalitat a partir de la decoració geomètrica que segueix les quatre plantes (i situada entre els balcons). La simetria de portes i finestres potencia el joc de línies verticals en l'edifici.

## Referències

* 1 2 3 «Casa Cirera». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 11 abril 2013].

## Enllaços externs

* Casa Cirera Arxivat 2016-03-04 a Wayback Machine., fitxa del catàleg de l'Ajuntament
# Bisbat de Lwena

El Bisbat de Lwena (portuguès: Diocese de Lwena; llatí: Dioecesis Lvenana) és una seu de l'Església Catòlica a Angola, sufragània de l'arquebisbat de Saurimo. El 2013 tenia 75.200 batejats al voltant de 429.000 habitants. Actualment és dirigida pel bisbe Jesús Tirso Blanco.

## Territori

La diòcesi comprèn la província de Moxico a Angola. La seu episcopal és la ciutat de Luena, on s'hi troba la catedral de Nossa Senhora da Assunção. Està subdividida en 16 parròquies.

## Història

La diòcesi de Luso fou erigida l'1 de julio 1963 amb la butlla Venerabilis Frater del papa Pau VI, aplegant part del territori de la diòcesi de Silva Porto (avui bisbat de Kwito-Bié). Originàriament era sufragani de l'arquebisbat de Luanda.
El 3 de febrer de 1977 fou integrada en la província eclesiàstica de l'arxidiòcesi de Huambo. El 16 de maig de 1979 va prendre el nom actual. El 12 d'abril de 2011 va entrar a formar part de la província eclesiàstica de l'arxidiòcesi de Saurimo.

## Cronologia de bisbes

* Francisco Esteves Dias, O.S.B. † (1 juliol 1963 - 13 abril 1976 dimitit)
* José Próspero da Ascensão Puaty † (3 febrer 1977 - 7 juny 2000 dimitit)
* Gabriel Mbilingi, C.S.Sp. (7 juny 2000 - 11 desembre 2006 nomenat coadjutor de Lubango)
* Jesús Tirso Blanco, S.D.B., des del 26 de novembre de 2007

## Estadístiques

A finals del 2013, la diòcesi tenia 75.200 batejats sobre una població de 429.000 persones, equivalent al 17,5% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1969 | 22.347 | 176.654 | 12,7 | 31 | 1 | 30 | 720 | | 35 | 17 | 11 |
| 1980 | 39.661 | 251.635 | 15,8 | 4 | | 4 | 9.915 | | 4 | 4 | 12 |
| 1990 | 48.969 | 260.000 | 18,8 | 7 | | 7 | 6.995 | | 8 | 6 | 12 |
| 1999 | 55.285 | 322.909 | 17,1 | 11 | 6 | 5 | 5.025 | | 8 | 8 | 12 |
| 2000 | 56.019 | 322.909 | 17,3 | 11 | 6 | 5 | 5.092 | | 6 | 9 | 12 |
| 2001 | 56.894 | 323.784 | 17,6 | 10 | 4 | 6 | 5.689 | | 11 | 9 | 12 |
| 2002 | 56.894 | 323.784 | 17,6 | 10 | 5 | 5 | 5.689 | | 10 | 16 | 12 |
| 2003 | 58.900 | 333.000 | 17,7 | 11 | 4 | 7 | 5.354 | | 8 | 16 | 10 |
| 2004 | 58.900 | 333.000 | 17,7 | 9 | 2 | 7 | 6.544 | | 7 | 18 | 13 |
| 2013 | 75.200 | 429.000 | 17,5 | 27 | 11 | 16 | 2.785 | | 18 | 46 | 16 |

## Fonts

* Annuario Pontificio del 2014 i precedents, a http://www.catholic-hierarchy.org/diocese/dlwen.html
* Butlla Venerabilis Frater
* (anglès) Fitxa de la diòcesi a www.gcatholic.org
* (portuguès) Fitxa de la diòcesi Arxivat 2014-10-18 a Wayback Machine. al web de la Conferènciaa episcopal angolesa
# Serrat del Migdia

El Serrat del Migdia és una muntanya de 1.108 metres que es troba al municipi de la Quar, a la comarca catalana del Berguedà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ulmàrids

Els ulmàrids (Ulmaridae) són una família d'escifozous de l'ordre dels semeòstoms. Inclou meduses típiques, com ara Aurelia aurita.

## Gèneres

* Aurelia (inclou a Aurelia aurita)
* Aurosa
* Deepstaria
* Diplulmaris
* Discomedusa
* Floresca
* Parumbrosa
* Phacellophora
* Poralia
* Stellamedusa (com Stellamedusa finestra)
* Sthenonia
* Stygiomedusa
* Tiburonia
* Ulmaris
# Kōkichi Sugihara

Kōkichi Sugihara (en japonès 杉原厚吉, nascut el 29 de juny de 1948 a la prefectura de Gifu) és un matemàtic i artista japonès conegut per les seves il·lusions òptiques tridimensionals que desafien el nostre sentit visual, estirant objectes fins al punt més alt de la teulada d'un edifici, i fent que tubs circulars semblin rectangulars. Les seves il·lusions, que sovint impliquen vídeos d'objectes tridimensionals mostrats des de perspectives escollides amb cura, van guanyar el primer lloc al Concurs Millor il·lusió de l'any el 2010, 2013, 2018, i 2020, i segon lloc el 2015, i el 2016.

## Referències

* ↑ Birth year as listed at Sugihara, Kōkichi 1948- Arxivat 2018-11-14 a Wayback Machine., WorldCat, retrieved 2017-03-06.
* 1 2 , <http://nautil.us/issue/19/illusions/the-illusion-machine-that-teaches-us-how-we-see>. Consulta: 6 març 2017.
* 1 2 , <https://www.scientificamerican.com/article/magneticslopes-make-your-own-illusion/>.
* ↑ , <http://www.huffingtonpost.com/2012/12/28/3d-optical-illusions-by-kokichi-sugihara_n_2377132.html>.
* ↑ , <https://www.newscientist.com/blogs/nstv/2012/09/friday-illusion-impossible-roof-defies-gravity.html>.
* 1 2 , <http://nymag.com/selectall/2016/07/this-optical-illusion-turns-squares-into-circles-and-hurts-my-brain.html>.
* ↑ Martinez-Conde, Susana (May 13, 2013), "The people have spoken! See the Best Illusions of the Year", Scientific American, <https://blogs.scientificamerican.com/illusion-chasers/illusion-contest/>.
* ↑ 2018 First prize Kokichi Sugihara: "Triply Ambiguous Object". Japan, <http://illusionoftheyear.com/2018/10/triply-ambiguous-object/>.
* ↑ Starr, Michelle (June 15, 2015), Check out the best new illusions of 2015: The Neural Correlate Society has voted in its picks for the best new illusions that highlight interesting things about perception, <https://www.cnet.com/news/check-out-the-best-new-illusions-of-2015/>.
# Nagavaram

Nagavaram fou un estat tributari protegit del tipus zamindari a la taluka de Yernagudem, districte de Godavari a la presidència de Madras (avui a Andhra Pradesh). La capital era Nagavaram a 17° 13′ 40″ N, 81° 22′ 20″ E﻿ / ﻿17.22778°N,81.37222°E﻿ / 17.22778; 81.37222 que tenia un fort avui en ruïnes. La població el 1881 era de 5.839 habitants. Era format per 40 pobles de muntanya habitats principalment per kols.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Pladevall (La Cellera de Ter)

Pladevall és una entitat de població del municipi de la Cellera de Ter, a la comarca catalana de la Selva. En el cens de 2006 tenia 139 habitants.
# Sant Vicenç de la Creu Alta

Sant Vicenç de Jonqueres (Creu Alta) és una església catalogada com a monument del municipi de Sabadell (Vallès Occidental) inclosa en l'Inventari del Patrimoni Arquitectònic de Catalunya. Aquesta església va venir a substituir l'antiga església de Sant Vicenç de Jonqueres situada al marge dret del riu Ripoll, sent inaugurada el 10 de novembre del 1889.

## Descripció

És un edifici religiós de tipus església parroquial. Les façanes combinen l'obra vista i l'arrebossat. La façana principal està flanquejada per dues torres, la del cimbori té uns baixos relleus de terra cuita obra de Camil Fàbregas.
Destaca l'interior on hi ha pintures i escultures de la Capella del Sagrament, l'arc triomfal i els relleus de l'altar amb temes de l'Evangeli i de les Sagrades Escriptures, obres també de Camil Fàbregas. L'escultor Salanguera hi té una imatge del Sagrat Cor. Altres talles són de Camps Arnau i Juventeny. Les vidrieres són d'Oriach Rovira.

## Història

L'església pertany a l'antic terme de Sant Vicenç de Jonqueres (la Creu Alta), el qual s'incorporà a Sabadell l'any 1904. El 1936 l'església va ser cremada, sent reconstruïda el 1945 per Josep Vila i Juanicó, i consagrada pel Dr. Narcís Jubany el 12 d'octubre de 1956. El 25 de maig de 1999 es va inaugurar la nova façana amb l'atri i l'acabament del campanar amb tres noves campanes i el rellotge actual.

## Referències

* 1 2 «Església parroquial de Sant Vicenç (Creu Alta)». Pobles de Catalunya. [Consulta: 24 abril 2013].
* 1 2 3 «Sant Vicenç de la Creu Alta». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 11 abril 2013].

## Enllaços externs

* Sant Vicenç de la Creu Alta Arxivat 2016-03-03 a Wayback Machine., fitxa del catàleg de l'Ajuntament
# Districte administratiu d'Emmental

El Districte administratiu d'Emmental és un dels 10 Districtes administratius del Cantó de Berna a Suïssa.
Es tracta d'un districte germanòfon i com la resta fou creat el dia 1 de gener de 2010 a partir de tres antics districtes, concretament el de Burgdorf, el de Signau i municipis dels de Trachselwald i Fraubrunnen.
El municipi de Langnau im Emmental és el cap del nou districte, que compta amb un total de 42 municipis i una població de 93082 habitants (a 31 de desembre de 2008), per a una superfície de 697,7 km².

## Llista de municipis

| Municipi | Habitants (31 de desembre de 2008) | Superfície en km² |
| Aefligen | 1006 | 2.1 |
| Affoltern im Emmental | 1161 | 11.5 |
| Alchenstorf | 565 | 8.6 |
| Bätterkinden | 2996 | 10.1 |
| Berthoud | 15238 | 15.6 |
| Dürrenroth | 1049 | 14.1 |
| Eggiwil | 2467 | 60.3 |
| Ersigen | 1483 | 8.8 |
| Hasle bei Burgdorf | 3081 | 21.9 |
| Heimiswil | 1626 | 23.4 |
| Hellsau | 181 | 1.5 |
| Hindelbank | 2006 | 6.7 |
| Höchstetten | 257 | 2.6 |
| Kernenried | 426 | 3.3 |
| Kirchberg | 5608 | 9.0 |
| Koppigen | |2069 | 6.9 |
| Krauchthal | 2273 | 19.4 |
| Langnau im Emmental | 8956 | 48.5 |
| Lauperswil | 2652 | 21.1 |
| Lützelflüh | 4123 | 26.9 |
| Lyssach | 1390 | 6.1 |
| Mötschwil | 138 | 2.9 |
| Niederösch | 226 | 4.6 |
| Oberburg | 2846 | 14.1 |
| Oberösch | 110 | 2.1 |
| Röthenbach im Emmental | 1281 | 36.8 |
| Rüderswil | 2338 | 17.2 |
| Rüdtligen-Alchenflüh | 2169 | 2.7 |
| Rüegsau | 3031 | 15.1 |
| Rumendingen | 81 | 2.5 |
| Rüti bei Lyssach | 157 | 6.5 |
| Schangnau | 936 | 36.5 |
| Signau | 2722 | 22.1 |
| Sumiswald | 5084 | 59.4 |
| Trachselwald | 1038 | 16.0 |
| Trub | 1462 | 62.0 |
| Trubschachen | 1436 | 15.6 |
| Utzenstorf | 4080 | 17.0 |
| Wiler bei Utzenstorf | 804 | 3.8 |
| Willadingen | 181 | 2.2 |
| Wynigen | 2019 | 28.3 |
| Zielebach | 330 | 1.9 |
| Total: 42 | 93.082 | 697,7 |
# Serrat de Sant Ponç (Sant Julià de Vilatorta)

El Serrat de Sant Ponç és una muntanya de 655 metres que es troba al municipi de Sant Julià de Vilatorta, a la comarca d'Osona.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Nesòmids

Els nesòmids (Nesomyidae) són una família de rosegadors, gran i complexa, de la superfamília dels muroïdeus, tots nadius d'Àfrica o de Madagascar. S'inclouen en aquesta família les rates i ratolins de Madagascar, els ratolins escaladors, els ratolins africans de roques (petromiscins), els delanimins, els cricetomins, i els mistromins.
Molts dels seus membres es pensava que estaven relacionats amb uns altres dels muroïdeus, però aquest clade africà fou proposat i confirmat sobre la base d'estudis genètics. Les alternatives incloïen els cricetomins i nesomins en la família dels múrids i els mistromins en la família dels cricètids.

## Taxonomia

Els Nesomyidae es classifiquen en 6 subfamílies, 22 gèneres i 55 espècies.
* Cricetomyinae (rates de borsa)
* Delanymyinae
* Dendromurinae (ratolins escaladors)
* Mystromyinae (rata de cua blanca)
* Nesomyinae (rates i ratolins de Madagascar)
* Petromyscinae (ratolins africans)
Espècies vivents de nesòmids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Cricetomyinae :
Delanymyinae :
Dendromurinae :
Mystromyinae :
Nesomyinae :
Petromyscinae :
Categoria :
# Lakher

Lakher és la llengua del subgrup tibetobirmà i del gran gruo sinotibetà, parlada per l'ètnia dels mara, que anteriorment s'anomenaven també lakher, que viuen al sud-est de Mizoram a l'Índia.

## Referències

* ↑ «Mara | Ethnologue Free» (en anglès). [Consulta: 29 desembre 2024].
# Turó de la Torre (el Brull)

El Turó de la Torre és una muntanya de 1.269 metres que es troba entre els municipis del Brull, a la comarca d'Osona i de Tagamanent, a la comarca del Vallès Oriental.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Namtok

Namtok (en birmà Nautok) és un petit estat subsidiari de Loilong, a l'Estat Shan de Myanmar. És al sud-est de l'estat de Loilong, a la vora del riu Pilu (Nam Pilu), amb una superfície de 32 km² i una sola població a assenyalar, Namtok, que és la capital i residència del ngwegunhmu (senyor), amb 235 habitants. La població el 1901 era de 778 habitants repartits en 12 pobles poblats de xans. Els ingressos eren de 1.000 rupies i el tribut de 500.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Miquel Font Cirer

Miquel Font Cirer (Palma, Mallorca, 1941- 21 de febrer de 2011). Impressor, editor i bibliòfil.
Com a impressor, l'any 1970 creà Imatge/70, de la qual fou propietari fins a la seva desaparició, el 1999. El 1984, fundà l'editorial Miquel Font, Editor (de la qual fou propietari i director fins a 1999). Fins llavors, havia editat més de 150 títols, distribuïts en 14 col·leccions, entre les quals destaquen Miramar (dedicada a l'Arxiduc Lluís Salvador), Obres de Ramon Llull (en edició facsímil), La Rodella (única col·lecció de temàtica judaica en l'estat espanyol) o Imatges d'ahir (dedicada a l'edició d'àlbums fotogràfics dels diversos pobles de Mallorca, amb més de 12 volums editats). Present a la Fira del Llibre de Frankfurt des de la creació del segell, aquest segell edita principalment obres referides a la història, sociologia i etnologia de les Illes Balears, especialment de Mallorca.
Com a bibliòfil, reuní una important biblioteca privada de temàtica balear, amb prop de 15.000 títols, a més de trenta films relatius a les Balears anteriors a la Guerra Civil. Altrament, els seus fons compten amb nombrosos arxius i col·leccions de fotografia antiga i moderna de les Balears, especialment referides a la Guerra Civil a Mallorca, l'Arxiduc Lluís Salvador, documents gràfics referits a l'etnologia i costums de les viles de Mallorca i al patrimoni artístic i antropològic de les Balears.

## Referències

* 1 2 3 «Mor l'editor mallorquí Miquel Font». Ara, 22de febrer 2011 [Consulta: 7 gener 2015].
* «La edición pierde a Miquel Font». Diario de Mallorca, 22-02-2011 [Consulta: 7 gener 2015].
# Puig de Formigosa

El Puig de Formigosa és una muntanya de 990,3 metres que es troba al municipi de Querol, a la comarca catalana de l'Alt Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Bisbat de Motherwell

El bisbat de Motherwell (anglès: Roman Catholic Diocese of Motherwell, llatí: Dioecesis Matrisfontis) és una seu de l'Església Catòlica a Escòcia, sufragània de l'arquebisbat de Glasgow. Al 2016 tenia 162.331 batejats sobre una població de 712.100 habitants. Actualment està regida pel bisbe Joseph Anthony Toal.

## Territori

La diòcesi comprèn el suburbi de Glasgow d'Easterhouse (només 2 parròquies), Baillieston, Craigend i Garthamlock; tot el Lanarkshire Meridional i part del Lanarkshire Septentrional.
La seu episcopal és la ciutat de Motherwell, on es troba la catedral de Nostra Senyora del Bon Ajut
El territori s'estén sobre 1.178 km², i està dividit en 73 parròquies.

## Història

La diòcesi va ser erigida el 25 de maig de 1947 mitjançant la butlla Maxime interest del papa Pius XII, prenent el territori de l'arquebisbat de Glasgow.
El 8 novembre 1952, en virtut de la butlla Qui summi del mateix Pius XII s'instituí el capítol catedralici.

## Cronologia episcopal

* Edward Wilson Douglas † (7 de febrer de 1948 - 9 de febrer de jubilat)
* James Donald Scanlan † (23 de maig de 1955 - 29 de gener de 1964 nomenat arquebisbe de Glasgow)
* Francis Alexander Spalding Warden Thomson † (8 de desembre de 1964 - 14 de desembre de 1982 jubilat)
* Joseph Devine (13 de maig de 1983 - 31 de maig de 2013 jubilat)
* Joseph Anthony Toal, des del 29 d'abril de 2014

## Estadístiques

A finals del 2016, la diòcesi tenia 162.331 batejats sobre una població de 712.100 persones, equivalent al 22,8% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1950 | 130.655 | 509.600 | 25,6 | 146 | 122 | 24 | 894 | | 22 | 77 | 57 |
| 1970 | 172.740 | 595.140 | 29,0 | 193 | 170 | 23 | 895 | | 27 | 102 | 67 |
| 1980 | 189.000 | 650.000 | 29,1 | 170 | 140 | 30 | 1.111 | | 36 | 99 | 74 |
| 1990 | 175.000 | 640.000 | 27,3 | 164 | 133 | 31 | 1.067 | 2 | 39 | 103 | 74 |
| 1999 | 165.891 | 633.000 | 26,2 | 141 | 115 | 26 | 1.176 | 1 | 34 | 101 | 73 |
| 2000 | 163.221 | 633.000 | 25,8 | 137 | 113 | 24 | 1.191 | 3 | 30 | 104 | 73 |
| 2001 | 163.180 | 633.000 | 25,8 | 135 | 109 | 26 | 1.208 | 3 | 32 | 100 | 73 |
| 2002 | 164.457 | 633.000 | 26,0 | 133 | 108 | 25 | 1.236 | 4 | 32 | 88 | 74 |
| 2003 | 164.477 | 633.000 | 26,0 | 123 | 102 | 21 | 1.337 | 3 | 27 | 83 | 74 |
| 2004 | 165.100 | 633.000 | 26,1 | 123 | 101 | 22 | 1.342 | 3 | 27 | 77 | 74 |
| 2013 | 164.586 | 703.000 | 23,4 | 102 | 87 | 15 | 1.613 | 13 | 20 | 55 | 74 |
| 2016 | 162.331 | 712.100 | 22,8 | 95 | 78 | 17 | 1.708 | 13 | 22 | 54 | 73 |

## Fonts

* Anuari pontifici del 2017 i anteriors, publicat a www.catholic-hierarchy.org a la pàgina Diocese of Motherwell (anglès)
* Pàgina oficial de la diòcesi (anglès)
* Esquema de la diòcesi a www.gcatholic.org (anglès)
* Butlla Maxime interest, AAS 39 (1947), p. 473 (llatí)
* Butlla Qui summi, AAS 45 (1953). p. 449 (llatí)
# Roques Ratllades

Les Roques Ratllades és una muntanya de 602 metres que es troba entre els municipis de Montclar i de Viver i Serrateix, a la comarca catalana del Berguedà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Papagomys armandvillei

Papagomys armandvillei és una espècie de mamífer rosegador miomorf de la família Muridae. Es tracta d'un rosegador de gran grandària, considerada vulnerable, que habita a l'illa de Flores (Indonèsia). El cos aconsegueix els 45 centímetres de llarg i la cua un màxim de 70, més o menys el doble de grandària que la rata comuna. Semblant grandària és un exemple del gigantisme insular que afecta a part de la fauna local de Flores i altres illes de tot el món, on els rosegadors tendeixen a augmentar de grandària. Es creu que els seus ancestres de grandària normal arribaren des de Bali o amb menys probabilitat de Borneo, "navegant" sobre basses naturals de branques i troncs flotants.
Les rates gegants de Flores s'alimenten de fruita i tota mena de matèria vegetal, completant la seva dieta amb la ingesta d'insectes. Passen gran part del temps en els seus caus subterranis, i tenen orelles petites, pèl negre i dens i dents de tipus hipsodont.
Durant el Plistocè va coexistir a l'illa una espècie encara major, Papagomys theodorverhoeveni, que fou caçada amb freqüència pel diminut homínid natiu Homo floresiensis i més tard per l'home modern. Les últimes restes fòssils corresponen al tercer mil·lenni abans de Crist, data en què aquesta espècie va haver d'extingir-se.
# Erik Schoefs

Erik Schoefs (Tongeren, 4 de gener de 1967) va ser un ciclista belga que fou professional de 1993 a 1997. Va combinar la carretera amb la pista on va guanyar una medalla de bronze en la modalitat de Velocitat en els Campionats del món de 1992.
Va participar també en dos Jocs Olímpics.

## Palmarès en pista

* 1987
** Campió de Bèlgica amateur en Velocitat
* 1989
** Campió de Bèlgica amateur en Velocitat
** Campió de Bèlgica amateur en Quilòmetre
* 1990
** Campió d'Europa en Velocitat
** Campió de Bèlgica amateur en Velocitat
** Campió de Bèlgica amateur en Quilòmetre
* 1991
** Campió de Bèlgica amateur en Velocitat
* 1993
** Campió de Bèlgica en Velocitat
** Campió de Bèlgica en Quilòmetre
* 1994
** Campió de Bèlgica en Velocitat
* 1995
** Campió de Bèlgica en Velocitat

## Referències

* ↑ «Erik Schoefs» (en anglès). Museo del ciclismo. [Consulta: 29 desembre 2024].

## Enllaços externs

* Fitxa a sitiodeciclismo.net
* Fitxa a cyclebase.nl
# Turó de la Torre (Granera)

El Turó de la Torre és una muntanya de 796 metres que es troba en el terme municipal de Granera, a la comarca del Moianès.
Està situat a migdia del Barri del Castell, just al nord i damunt de l'església romànica de Santa Cecília de Granera. La masia de la Torre és en el vessant sud-oriental del turó.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya

## Enllaços externs

* El Turó de la Torre en el seu entorn, a l'Institut Cartogràfic de Catalunya